|  |  |  |  |  |
| --- | --- | --- | --- | --- |
| Visualisering  V3.1 | | | |  |
| **Emne:** | Bootstrap | **Opgave:** | Layout |
| **Formål:** | * Jeg kan lave en Bootstrap template | | |
| * Jeg kan anvende Bootstrap breakpoints | | |
| * Jeg kan anvende Bootstrap containers | | |

**Opgave 1 - Bootstrap template**

[Download](https://getbootstrap.com/docs/5.3/getting-started/download/) Bootstrap css- og js-filen og læg dem i nogle passende biblioteker.

Opret en template.html fil hvor du indsætter dine bootstrap filer og også laver en grundstruktur med semantiske tags, så du har header, nav, main, section, article og footer tags.

**Opgave 1a - Bootstrap grundlæggende layout**

I denne opgave skal du bruge siden penguins.html. Du kan evt. oprette en kopi af din Bootstrap template-fil og så kopiere HTML-koden ind i din template. Sørg også for, at du har lagt billedet ind på siden.

1. Sørg for at hele din side har [baggrundsfarven](https://getbootstrap.com/docs/5.3/utilities/background/) light
2. Din header skal have baggrundsfarven info og [sættes til at fylde hele bredden](https://getbootstrap.com/docs/5.3/layout/containers/)
3. Dit main område skal i første omgang sættes til at have klassen .container-sm
4. Din footer skal også have baggrundsfarven info og sættes til at fylde hele bredden
5. P-tagget i din footer skal have [fjernet alle margener](https://getbootstrap.com/docs/5.3/utilities/spacing/), så der ikke er luft under footeren

Brug inspect tool'et i din browser til at se din side i forskellige responsive størrelser. Træk den større og mindre og se, om dit main område får de forventede bredder afhængigt af størrelsen på vinduet.

Kan du se, at main området går fra 100% til en fast bredde første gang ved ca. 576px?

Kan du se, at main området skifter til en større fast størrelse ved ca. 768px?

Test dit main-område mod tabellen nedenfor for at se, om den opfører sig som forventet.

|  |  |  |  |  |  |  |
| --- | --- | --- | --- | --- | --- | --- |
|  | **Extra small**  <576px | **Small**  ≥576px | **Medium**  ≥768px | **Large**  ≥992px | **X-Large**  ≥1200px | **XX-Large**  ≥1400px |
| .container | 100% | 540px | 720px | 960px | 1140px | 1320px |
| .container-sm | 100% | 540px | 720px | 960px | 1140px | 1320px |
| .container-md | 100% | 100% | 720px | 960px | 1140px | 1320px |
| .container-lg | 100% | 100% | 100% | 960px | 1140px | 1320px |
| .container-xl | 100% | 100% | 100% | 100% | 1140px | 1320px |
| .container-xxl | 100% | 100% | 100% | 100% | 100% | 1320px |
| .container-fluid | 100% | 100% | 100% | 100% | 100% | 100% |

Når du har testet alle responsive størrelser med klassen .container-sm på dit main-område, skal du sætte .container-md på dit main-område i stedet for og testen den i forskellige responsive størrelser.

Gør dette med alle .container klasser, indtil du synes, du har en fornemmelse af, hvordan containers og breakpoints virker med Bootstrap.