|  |  |  |  |  |
| --- | --- | --- | --- | --- |
| Visualisering  V3.1 | | | |  |
| **Emne:** | PHP og database | **Opgave:** | Vis data fra database |
| **Formål:** | * Jeg kan hente data fra en MySQL database med php | | |
| * Jeg kan vise database-data på min php-side | | |
| * Jeg kan udvælge og vise de nyeste database-posts | | |

**Opgave: Produkttabel**

1. I denne opgave skal du importere dataene fra products.sql, som du kan finde i opgavebanken.
   1. Du importerer en sql-fil ved at åbne din database i phpmyadmin og klikke på Import/Importér
   2. Under importen skal du ikke ændre på nogle af parametrene - blot klikke på Udfør
   3. Når sql-filen er importeret, kan du se tabellen under databasen i oversigten til venstre
2. Du skal nu indsætte de tre nyeste produkter fra databasen på din forside i stedet for de tre, som du har sat ind ved at skrive koden i HTML:
   1. Opret først forbindelse til databasen på samme måde, som du gjorde i forrige opgave
   2. Hvis forbindelsen lykkes skal du hente de tre nyeste produkter, som er lagt ind i produkttabellen (de tre nyeste er de tre, som har de højeste ID'er). Du kan sortere efter et felt ved at bruge keywordet ORDER BY [felt] - og hvis det skal være i omvendt rækkefølge (som vi ønsker det) at tilføje DESC (for descending).  
      For kun at få de 3 nyeste produkter, bruger du keywordet LIMIT [antal].  
      SELECT \* FROM products ORDER BY PID DESC LIMIT 3  
      Oversat: VÆLG \*alt\* FRA tabellen products SORTER EFTER PID-feltet I OMVENDT RÆKKEFØLGE VÆLG KUN 3 produkter
   3. Hvis det lykkes at hente data, skal de lægges over i et multidimensionelt associative array (multidimensionelt, fordi vi henter mere end et produkt). Dette gøres ved at køre et while-loop hvor vi hver gang henter en ny række over i vores $row array, så længe der er produktrækker:  
      while($row = $result->fetch\_assoc())  
      Denne while-løkke tjekker både på om der er flere rækker i de data, vi har hentet fra databasen og lægger dem over i variablen $row.  
      Dermed kan vi bruge dataene i $row til at tilføje til et nyt multidimensionelt associative array, som ofte kaldes $products (hvis det selvfølgelig er produkter, man har hentet fra databasen - $users hvis det er brugere). Man kan tilføje et nyt array til et multidimensionelt array ved at skrive $products[ ] = $row, så denne linje kode skal udføres hver gang while-løkken kører. Dette vil give følgende multidimensionelle associative array:  
      Array  
      (  
       [0] => Array *(på plads 0 ligger det første produkt, der er blevet hentet)*  
       (  
       [PID] => 6  
       [PName] => Edea Flamenco Ice  
       [PStars] => 6  
       [PDesc] => Flamenco Ice er fremstillet med henblik på den ynde og elegance, der kendetegner dansesporten.  
       Ved hjælp af Edeas mangeårige erfaring har vi lavet en støvle, som giver dansere fuld kontrol over deres skær og ekstra fleksibilitet med den lave støvle.  
       Den unikke indersål giver bedre føling med isen og stabilitet.  
       [PStiff] => 70  
       [PSupp] => Alle-danseniveauer  
       [PPrice] => 2500  
       [PPic] =>   
       [PStock] => 20  
       )

[1] => Array *(på plads 1 ligger det andet produkt, der er blevet hentet)*  
 (  
 [PID] => 5  
 [PName] => Edea Piano  
 [PStars] => 6  
 [PDesc] => Kunstskøjteløbere forsøger altid at flytte grænserne, og med den nyeste teknologi er det nu blevet endnu lettere.  
 Vores dygtige teknikere har med feedback fra verdens bedste skøjteløbere og med brug af den allernyeste teknologi skabt en helt unik ny støvle, Piano.  
 Edea Piano er 100% håndlavet italiensk design. Vores første støvle, der giver ekstra stabilitet, kraft og bevægelse med det dobbelte antichok system og revolutionære design.  
 [PStiff] => 95  
 [PSupp] => Triplespring Quadspring  
 [PPrice] => 4500  
 [PPic] => piano-edea-skates.jpg piano-black-edea-skates.jpg piano- collare-edea-skates.jpg piano-lingua-edea-skates.jpg piano-swarovski- edea-skates.jpg piano-tacco-laterale-edea-skates.jpg  
 [PStock] => 100  
 )

[2] => Array *(på plads 2 ligger det tredje produkt, der er blevet hentet)*  
 (  
 [PID] => 4  
 [PName] => Edea Overture  
 [PStars] => 3  
 [PDesc] => Overture er en kombination af let design og Edea teknologi. Det er den mest solgte Edea støvle. Støvlen har stor støtte og fleksibilitet for kunstskøjteløbere, der arbejder på deres grundløb, enkeltspring og axel.  
 Overture er baseret på vores teknologisk viden om kunstskøjteløb på højt niveau og er baseret på vores passion for kunstskøjteløb. Edea Overture er 100% håndlavet italiensk design. Støvlen er letvægtsdesign, som sikrer god responsivitet. Den giver en god fornemmelse for isen, som gør det lettere at udvikle det grundlæggende skøjteløb.  
 [PStiff] => 48  
 [PSupp] => Enkeltspring Axel  
 [PPrice] => 1175  
 [PPic] => overture-edea-skates.jpg overture-black-edea-skates.jpg overture-lingua-edea-skates.jpg  
 [PStock] => 100  
 )  
)

* 1. Når du har dannet dit nye multidimensionelle associative array med produktdataene fra tabellen, kan du bruge dit nye array til at indsætte produkter med i stedet for din gamle HTML-kode (start med at udkommentere din gamle kode, hvor du har indsat produkterne, så du stadig har den).  
      **SPRING BILLEDERNE OVER I DENNE DEL AF OPGAVEN, DE KOMMER I NÆSTE DEL**   
       
     Du skal gennemløbe dit multidimensionelle array $products 3 gange, for der er tre produkter i arrayet. Du har også brug for en tæller for at kunne henvise til det aktuelle produkt i dit multidimensionelle array. Af disse to grunde giver det bedst mening at bruge en for-løkke (du ved præcist hvor mange gange, du skal gennemløbe den, og du har brug for en tæller).  
     for($i = 0; $i < 3; $i++)  
     Du kan nu indsætte hvert felt fra hvert produkt ved at henvise til din tæller og feltets navn, fx:  
     echo $products[$i]['PName']; // Produktets navn  
     echo $products[$i]['PDesc']; // Produktbeskrivelse  
     echo $products[$i]['PStars']; // Antal stjerner produktet har  
     osv…  
     Dette skal så indsættes i en HTML-kode, så det bliver vist korrekt på skærmen - og her kan du med fordel genbruge den samme kode, som du har brugt til et af produkterne i din gamle udkommenterede kode  
       
       
     <article>  
      <h3><?php echo $products[$i]['PName']; ?></h3>  
      <p>Antal stjerner: <?php echo $products[$i]['PStars']; ?></p>  
      <p>Beskrivelse: <?php echo $products[$i]['PDesc']; ?></p>  
      osv…  
     </article>
  2. Udfordringen i ovenstående opgave er billederne. Der kan være mellem 0 og mange billeder. På forsiden vil vi kun have et billede - vi vil til gengæld have et "billede er på vej" billede, hvis der ikke er nogen billeder i tabellen.  
     For at opnå dette, skal du inde i for-løkken (for det skal gøres for hvert eneste produkt i vores $products array), lave en ny variabel $productImage, som enten skal indeholde det første billede fra tabellen eller "billede på vej", hvis der ikke er et billede i tabellen.  
     For at finde ud af, om der overhovedet er et billede, kan vi bruge php-funktionen empty. Hvis $products[$i]['PPic'] er empty, skal $productImage sættes til at indeholde "imagecomingsoon.png".  
     Hvis den ikke er empty, skal vi finde ud af, om der er mere end et produktbillede, og det kan vi gøre ved at undersøge, om der er et mellemrum i feltet - hvis der er det, står der mere end en billedsti i feltet. Vi kan fx bruge php-funktionen strpos (string-position) til at finde ud af, om der er et mellemrum. Hvis der er det, vil den returnere positionen på det første mellemrum, den møder - og det betyder, at den returnerer noget, som php opfatter som værende sandt/TRUE. Så vi kan skrive en else if-sætning, som ser således ud:  
     else if(strpos($product[$i]['PPic'], " ").  
     Hvis dette er sandt, kan vi bruge explode funktionen til at lave vores streng med billedstier om til et array - og så overføre det første element i vores nye array til $productImage.  
     Hvis ingen af de ovenstående er tilfældet, skal vi bare sætte vores $productImage variabel lig med indholdet i $products[$i]['PPic'], for så ligger der kun et enkelt billede i feltet.