|  |  |  |  |  |
| --- | --- | --- | --- | --- |
| Visualisering  V3.1 | | | |  |
| **Emne:** | PHP | **Opgave:** | Arrays og loops |
| **Formål:** | * Jeg kan anvende arrays i php | | |
| * Jeg kan anvende multidimensionelle arrays i php | | |
| * Jeg kan anvende loops i php | | |

**Opgave**

1. Opgave 1 - 5 skal ikke laves i dit EDEA CMS, men i din opgaver.php fil
2. Opgave: find et element i et array
   1. Opret et array $elever, som indeholder alle jeres fornavne på holdet (stav alle navnene kun med små bogstaver)
   2. Opret en variabel $find med et navn. Denne variabel indeholder det navn, som du lige om lidt skal lede efter i dit array
   3. Skriv en funktion, som kan finde ud af om $find findes i $elever. Funktionen skal returnere den plads i array’et, som $find står på (index’et)  
      TIP: Du skal bruge en tæller for at kunne returnere navnets index  
      TIP: Hvis du laver en løkke til at løbe igennem dit index, så afbrydes løkken i samme øjeblik din funktion returnerer noget, fordi din funktion så afsluttes
   4. Kald din funktion et sted i din <body>.   
      TIP: Man kalder en funktion ved at oprette en ny variabel, som du sætter lig med den værdi, som funktionen returnerer
   5. Efter du har kaldt din funktion skal du udskrive, om $find findes i arrayet eller ej, og hvis det findes i arrayet, skal du også udskrive, hvilken plads det findes på – fx ”mads findes i arrayet på plads 2” .. eller ”hanne findes ikke i arrayet!”  
      TIP: Navnet findes ikke i arrayet, hvis din funktion har returneret et tal, som er lige så langt, som det antal elementer, arrayet indeholder (hvis arrayet har 6 elementer, ligger det sidste element på index 5, så hvis funktionen returnerer tallet 6, er den løbet igennem alle elementer uden at finde et match og afbryde funktionen)
   6. Du skal nu sørge for at navnet udskrives med stort begyndelsesbogstav
3. Opgave: find element i array 2
   1. Du skal nu få det samme resultat, som ovenfor men ved at bruge php’s indbyggede array-funktioner i stedet for at bruge din egen funktion
   2. Forsøg først selv at finde nogle gode funktioner, du kan bruge. Hvis du ikke har fundet nogle gode funktioner inden der er gået 15 minutter, så få et tip af en af dine klassekammerater eller få et tip af Hanne 😉
4. Opgave: opdel måneder i korte og lange måneder
   1. Opret et associative array, hvor månedsnavnene er dit index og antal dage i måneden er din værdi (f.eks. ”januar” => 31)
   2. Du skal ende med at udskrive to tabeller, hvor du putter de korte måneder i en tabel og de lange måneder i en anden tabel, så det ender med at se således ud:  
      Korte måneder Lange måneder  
      februar: 28 dage januar: 31 dage  
      april: 30 dage marts: 31 dage  
      juni: 30 dage maj: 31 dage  
      september: 30 dage juli: 31 dage  
      november: 30 dage august: 31 dage  
       oktober: 31 dage  
       december: 31 dage
   3. Brug CSS/SCSS til at få de to tabeller til at stå ved siden af hinanden
   4. Brug en foreach løkke for hver tabel og test på om måneden indeholder 31 dage eller ej
5. Opgave: udskriv lærere og fag
   1. Opret følgende multidimensionelle array:  
      $laerere = array(  
       array(  
       "fornavn" => "Hanne",  
       "efternavn" => "Lund",  
       "fag" => "Visualisering"  
       ),  
       array(  
       "fornavn" => "Jens",  
       "efternavn" => "Clausen",  
       "fag" => "Softwarekonstruktion"  
       ),  
       array(  
       "fornavn" => "Ronni",  
       "efternavn" => "Hansen",  
       "fag" => "Teknik"  
       ),  
       array(  
       "fornavn" => "Ulf",  
       "efternavn" => "Skaaning",  
       "fag" => "AspIT-Lab"  
       )  
      );
   2. Start med at få udskrevet arrayets indhold med print\_r og i <pre> tags, så du kan se, hvordan arrayet er opbygget
   3. Brug to foreach løkker inden i hinanden for at få udskrevet hele det multidimensionelle array
      1. I den første løkke skal du kun have værdien med
      2. I den anden løkke skal du både have index og værdi med, fordi du skal bruge index’et til at få udskrevet den rigtige lærer
   4. Sæt et mellemrum ind mellem de forskellige elementer i arrayet
   5. Sæt et linjeskifte <br> ind efter hver lærer
6. Opgave: Arrays på dit CMS – her skal du arbejde videre på EDEA CMS’et
   1. På index-siden skal du lave php-kode, som finder ud af, hvilken måned vi er i lige nu. Hvis vi er i december, januar eller februar, skal den skrive følgende tekst henover dit headerbillede ”Det er [månedsnavn] og dermed [vinter][. Er din skøjter helt up-to-date til sæsonens sidste konkurrencer?]” Hvis vi er i marts, april eller maj, skal den skrive: ”Det er [månedsnavn] og dermed [forår][. Skal du have nye skøjter klar til næste sæsons programmer?]” Hvis vi er i juni, juli eller august, skal den skrive: ”Det er [månedsnavn] og dermed [sommer][. Off-ice træning er i fuld gang. Vidste du, at vi også sælger in-line rulleskøjtehjul til at sætte under dine Edea støvler]?” Hvis vi er i september, oktober eller november, skal den skrive: ”Det er [månedsnavn] og dermed [efterår][. Er du kommet godt i gang med sæsonen? Er dine skøjter klar til de første konkurrencer?]”.  
      Teksterne, som er markeret med [ ] skal indsættes automatisk af din php kode fra de arrays, som jeg nævner nedenfor
   2. For at lave denne skal du oprette variablen $currentMonth hvor du henter den nuværende måned ind i som tal (se Date() funktionen)
   3. Herudover skal du lave tre arrays: et med de danske månedsnavne i, et med sæsonernes navne (vinter, forår, sommer, efterår) og et med de fire tekster, som skal skrives ind.  
      Teksterne ligger i et separat array, så de kan ændres, hvis det bliver nødvendigt. Sæsonerne skal ikke ændres på noget tidspunkt, så derfor ligger de i et selvstændigt array.