|  |  |  |  |  |
| --- | --- | --- | --- | --- |
| Visualisering  V3.1 | | | |  |
| **Emne:** | SASS/SCSS | **Opgave:** | Variabler og farver |
| **Formål:** | * Jeg kan anvende CSS variabler | | |
| * Jeg kan anvende SCSS til at ændre farver | | |
| * Jeg kan anvende hue-hjulet til at vælge farver | | |

**Opgave 1 – CSS variabler og SCSS farver**

I denne opgave skal du bruge variabler til at styre farverne på en hjemmeside. Hjemmesiden er allerede oprettet og i css-koden vil du kunne se, at i klassen .neon går farverne igen i propertyen text-shadow. Dette skal vi forsøge at undgå ved at lægge farverne i variabler i stedet for, og dermed overholde principperne for DRY.

1. Åbn filerne fra Opgave 1 – SCSS color variables.zip og hent dem ind i din kodeeditor
2. Åbn index.html i en browser, så du kan se, hvordan hjemmesiden ser ud lige nu
3. I filen style.scss skal du nu finde koden til .neon klassen. Du kan se, at de to farver går igen flere gange i propertyen text-shadow
4. Du skal nu oprette to variabler: color1 og color2 og lægge den hvide farve i color1 og den pink farve i color2
5. Erstat derefter værdierne i text-shadow propertyen med dine to nye variabler
6. Gem din .scss fil og åbn herefter din style.css fil og se, at farverne stadig er de rigtige
7. Fordelen ved at have alle vores farver liggende i en variabel er, at vi nu meget nemt kan ændre farven. Prøv at ændre farven i varablen color2 til #00ffba (turkisgrøn)
8. Gem siden og tjek din .css fil for at se, om ændringerne er slået igennem
9. Reload din hjemmeside og se den nye farveeffekt

**Opgave 1a – Ændre farver med SCSS**

I denne opgave skal du justere på farvevariabler vha SCSS. Du vil se, at du meget nemt kan ændre hele farvetemaet på en side ved kun at ændre indholdet i en enkelt variabel.

1. Åbn filerne fra Opgave 1a – SCSS Farvejusteringer og hent dem ind i din kodeeditor
2. Åbn index.html i en browser, så du kan se, hvordan hjemmesiden ser ud lige nu
3. I din .scss fil skal du nu finde propertyen background i din body-selector og gøre farven mørkere
   1. Du gør farven mørkere ved at bruge scale-color, argumentet $lightness og så en negativ procentsats på, hvor meget mørkere, du vil gøre farven:  
      scale-color($color\_1, $lightness: -10%)
4. Gør også baggrundsfarven mørkere i din h1 selector
5. Gem .scss filen og kontrollér i din browser, at baggrundsfarven i bunden og bag h1’eren er blevet mørkere
6. Find klassen .bar og gør $color\_1 5% mørkere på baggrundsfarven
7. Find selectorerne .bar div. Her skal $color\_1 gøres 10% lysere. Dette gøres også med scale-color. Brug samme syntaks som til at gøre farven mørkere blot med et positivt tal til $lightness
8. Gem og kontrollér i browseren
9. Du skal nu lave en ny farvevariabel $color\_2, som skal være baseret på en farvejustering af $color\_1 variablen
   1. Ret farveværdien ved at bruge ”adjust-hue”. Adjust-hue tager to argumenter: den farve, der skal ændres og hvor meget den skal ændres i grader
   2. Du skal ændre farveværdien i $color\_1 variablen med 10 grader, så vil den tilhørende kode se således ud:  
      adjust-hue($color\_1, 10deg);
10. Brug din nye $color\_2 variabel som baggrundsfarve på din body selector og som baggrundsfarve på .bar og .bar div
11. Opret en $color\_3 variabel, som du også laver ved at ændre farveværdien på $color\_1 men denne gang med -60 grader
12. Indsæt $color\_3 variablen som ramme-farve og skriftfarve på aside > div.
13. Opret propertyen background-color i aside > div. Denne skal sættes til en gennemsigtig version af $color\_3 farven. Dette kan du gøre ved at bruge rgba sammen med din farvevariabel. Du skal indsætte variablen i stedet for rgb koden og så blot tilføje gennemsigtigheden. Dette opnår du med følgende kode:  
    rgba($color\_3, 0.1);  
    Kunne man have gjort dette på en anden måde? Hvis ja, hvordan?
14. Indsæt $color\_3 variablen som baggrundsfarve på aside > div h3
15. Gem din .scss fil og kontrollér ændringerne i browseren
16. Prøv nu at ændre farven i din $color\_1 variabel til #793ca0
17. Gem din .scss fil og se, hvordan alle farveændringer slår igennem over hele din side.
18. Prøv at ændre gradeantallet i $color\_3 variablen til 180. Gem .scss filen og kontrollér i browseren. Med 180 graders farvejustering har du nu komplementærfarven i din aside boks.

På den måde kan du vha farvejusteringer ændre hele farvetemaet på siden ved at ændre værdien i en enkelt variabel