|  |  |  |  |  |
| --- | --- | --- | --- | --- |
| Visualisering  V3.1 | | | |  |
| **Emne:** | SASS/SCSS | **Opgave:** | Nesting |
| **Formål:** | * Jeg kan anvende SCSS Nesting | | |
| * Jeg kan lære CSS properties, jeg ikke har brugt før | | |
| ved at søge online | | |

**Opgave 2 – SCSS Nesting**

I denne opgave skal du bruge nesting til at lave en mere overskuelig kode, så du ikke behøver skrive samme CSS selector flere gange, hvis du vil lave CSS kode, som rammer forskellige elementer under det samme overelement.

1. Åbn filerne fra Opgave 2 – SCSS Nesting.zip og hent dem ind i din kodeeditor
2. Åbn index.html i en browser, så du kan se, hvordan hjemmesiden ser ud lige nu
3. I bunden af style.scss er der gjort plads til at lave den nesting, som vi skal bruge (under kommentaren /\* SASS Nesting \*/
4. Under kommentaren skal du nu oprette selectoren article. Inden i article elementet skal du oprette selectoren aside.
5. På aside elementet skal følgende properties sættes: bredden skal være 33%, elementet skal floate til venstre, box-sizing skal sættes til border-box (dette betyder, at elementets bredde og højde inkluderer både indholdet i elementet og elementets padding og margin), padding sættes til 15px i toppen og 30px til højre
6. Gem .scss filen og kontroller, hvordan koden er blevet dannet i din .css fil. Tjek herefter i browseren, hvordan din .css-kode påvirker siden
7. Inden i aside selectoren skal du lave en H2 selector
8. I H2 selectoren skal du sætte følgende properties: Lav alle bogstaver om til store bogstaver, sæt afstanden mellem bogstaverne til 5px, sæt en padding på 8px i bunden, sæt en 1px solid ramme i bunden, som er sort og 0,2 gennemsigtig
9. Inden i din aside skal du også lave en p selector
10. I p selectoren skal du sætte skriftstørrelsen til 0,9em
11. Inden i din aside skal du også lave en img selector
12. På img selectoren skal du sætte højden til 4,4em, sætte billedet til at floate til venstre og sætte en margen på 5px i toppen og 13px til højre
13. Gem filen og kontrollér igen din .css fil for at se, hvilken css-kode din .scss fil har genereret. Du vil kunne se, at du skal skrive væsentligt mindre kode i SCSS end du ville skulle i CSS for at opnå det samme. Det er det, der gør nesting til et meget stærkt værktøj i SCSS
14. Tjek siden i browseren og se, hvordan din kode får siden til at se ud