|  |  |  |  |  |
| --- | --- | --- | --- | --- |
| Visualisering  V3.1 | | | |  |
| **Emne:** | SASS/SCSS | **Opgave:** | Mixins |
| **Formål:** | * Jeg kan anvende SCSS mixins | | |
| * Jeg kan anvende SCSS variabler | | |
| * Jeg kan anvende ::after pseudoselectoren | | |

**Opgave 3 – SCSS Mixins**

I denne opgave skal du bruge mixins til at generere forskellig kode til knapperne ”Learn more” afhængigt af, om de ligger i en article eller i en aside.

1. Åbn filerne fra Opgave 3 – SCSS Mixins.zip og hent dem ind i din kodeeditor
2. Åbn index.html i en browser, så du kan se, hvordan hjemmesiden ser ud lige nu
3. I filen style.scss skal du nu finde koden til a.btn og flytte den over i en mixin i stedet for
   1. Marker al koden i a.btn og flyt den over i en mixin, som du kalder button\_normal
4. Du skal nu sørge for at kalde din mixin fra både a.btn, som ligger inden i en article og a.btn, som ligger inden i en aside
   1. Brug nesting til at henvise til a.btn fra de to overliggende selectors (article og aside)
5. Du skal nu overføre parametre til din mixin, så knapperne kommer til at se forskellige ud afhængigt af, om de ligger i en article eller en aside
   1. Du skal lave tre parametre, som der kan ændres på: en som ændrer tekstfarven, en som ændrer baggrundsfarven og en som ændrer rammefarven
   2. I din mixin skal du oprette propertyen color og sætte den lig med den overførte parameter til tekstfarven
   3. I propertyen border, skal du sætte farven lig med den overførte parameter til rammefarve
   4. I propertyen background-color skal du sætte farven lig med den overførte parameter til baggrundsfarve
6. Til din mixin som kaldes fra article selectoren skal du overføre farven #fff til tekstfarven, #bcc428 til baggrundsfarven og #bcc428 til rammefarven (samme farve som til baggrundsfarven)
7. Vær opmærksom på, at din SCSS kode endnu ikke slår igennem, da du ikke har tastet argumenter ind i dit andet mixin-kald, og SCSS derfor genererer en fejl. Så du kan ikke gemme og se resultatet, før du har indtastet argumenterne i det næste mixin-kald også
8. Til din mixin, som kaldes fra aside selectoren, skal du overføre farven #72b003 til tekstfarven, #fff til baggrundsfarven og #fff til rammefarven
9. Du kan nu gemme dit SCSS dokument og kontrollere i en browser, at knapperne har forskellig farve i artiklerne og i asiden
10. Du skal nu lave en ny mixin, som sætter propertyes på knapperne, når man hover henover dem:
    1. Opret en mixin, du kalder button\_hover, som du overfører to argumenter til: tekstfarve og baggrundsfarve
    2. Brug nesting og &-tegn til at kalde button\_hover mixin fra hhv. article og aside selectorerne
    3. Når du kalder din button\_hover mixin fra din article selector, skal du overføre #000 til tekstfarven og #fff til baggrundsfarven
    4. Når du kalder din button\_hover mixin fra din aside selector, skal du overføre #fff til tekstfarven og rgba(255, 255, 255, 0.3) (næsten gennemsigtig hvid) til baggrundsfarven
    5. Gem din scss-fil og se ændringerne i en browser
11. Vi skal nu tilføje en lille højrepil på alle knapperne (uanset om de ligger i en aside eller en article). Til det formål vil vi bruge pseudoselectoren ::after (kolon kolon after), som kan bruges til at indsætte tekst eller elementer efter ethvert element, som har en bestemt selector (p::after indsætter tekst efter alle elementer, som ligger i et p-tag). Det der skal indsættes, skrives i propertyen content i enkelte citationstegn
    1. I din button\_normal mixin, skal du neste en ::after selector på det overliggende eleement (brug &-tegnet)
    2. Dit content skal være unicode koden for en højrepil: ’\25BA’
    3. Sæt en padding på venstre side på 6 px
    4. Sæt skriftstørrelsen til 0,8 em
    5. Giv den en gennemsigtighed på 0,7
    6. Gem og reload din side i browseren. Alle dine knapper skulle nu gerne have en lille pil til højre